
[bookmark: _Toc235618266]PROGRAMA ERASMUS ESTUDIS DE GRAU 2027-2028
La Unió Europea va iniciar fa més de 35 anys el programa Erasmus Estudis, que permet realitzar una estada en una altra universitat d'un país participant en el programa Erasmus+ (Unió Europea, Regne Unit, Suïssa, Islàndia, Liechtenstein, Noruega, Turquia, Macedònia del Nord i Sèrbia). 
Tota la informació sobre la convocatòria es pot trobar al web del Servei de Relacions Internacionals i Cooperació. La informació sobre destinacions es troba en el Portal Serveis Estudiant. 
A continuació hi ha la informació més rellevant. 
[bookmark: _Toc235618267]REQUISITS
· Ser nacional de la Unió Europea, dels altres països del programa (Regne Unit, Suïssa, Islàndia, Liechtenstein, Noruega, Turquia, Macedònia del Nord i Sèrbia) o residir en Espanya amb un permís de residència. Si no eres de la UE és possible que necessites un visat. 
· Estar matriculat/da en estudis oficials de grau de la Universitat de València, tant en el moment de realitzar la sol·licitud com durant el període d’estada en la universitat de destinació. Ha de ser el mateix grau.
· Tenir superats 42 crèdits en el corresponent pla d’estudis, a la finalització del curs acadèmic anterior al de la convocatòria.
· No ser beneficiari/a en el curs 2027/2028 d'un altre programa de mobilitat de la Universitat de València (SICUE, Programa Internacional o Mobilitat Lliure), excepte el programa Erasmus Pràctiques. En aquest últim cas, sempre que la mobilitat es realitze en un període temporal diferent
· A banda dels requisits generals, els i les sol·licitants hauran de complir els requisits específics de les destinacions que sol·liciten, tant en el moment de realitzar la sol·licitud, com durant el curs 2027/2028
· Si escau, complir amb els requisits específics de centre o titulació.
· Acreditar el nivell d’idioma i ser acceptat per la institució de destinació.  Requisit lingüístic Erasmus Estudis.
· Els estudiants i les estudiantes poden ser Erasmus més d’una vegada sempre que no superen, en el seu conjunt, els 360 dies en grau. En els graus de Farmàcia, Medicina i Odontologia, el límit és de 24 mesos en estudis de Grau però cada estada no podrà superar els 360 dies.
[bookmark: _Toc235618268]SOL·LICITUDS
El procés de sol·licitud és molt fàcil. Només cal omplir el formulari telemàtic "Sol·licitud de programes d'intercanvi" que es pot trobar en el Portal Serveis Estudiant de la Universitat de València. És molt important que els estudiants i les estudiantes consulten prèviament en el mateix web l’oferta de places de la seua titulació i el requisit lingüístic que demana cada universitat.

Es poden demanar fins a 5 destinacions. 
Termini de sol·licituds: del 9 al 27 de novembre de 2026. 
[bookmark: _Toc235618269]DURADA
La durada de les destinacions es pot consultar en l’oferta de destinacions per titulació del Portal Serveis Estudiant.
S’hi oferixen estades de 1r quadrimestre, 2n quadrimestre o curs complet. 
[bookmark: _Toc235618270]CRITERIS DE SELECCIÓ
En el programa Erasmus Estudis, les sol·licituds s'ordenen d'acord amb els criteris que estableix la Comissió de Mobilitat de cada Centre. Es poden consultar en la convocatòria i en la pàgina web del Servei. Aquests criteris sempre tindran en compte la nota mitjana de l'expedient acadèmic en acabant el curs 2025/2026 i la participació en el programa de mentors d'estudiants entrants. 
[bookmark: _Toc235618271]ADJUDICACIÓ DE DESTINACIONS
El 26 de febrer de 2027 es publicarà la llista provisional d'estudiants i estudiantes amb destinació adjudicada en el web del Servei. Cap al dia 23 de març, se'ls convocarà a una reunió informativa per a explicar-los els tràmits que han de fer per a dur a terme la mobilitat. 
[bookmark: _Toc235618272]CONDICIONS ECONÒMIQUES
Aquesta convocatòria té per objecte la concessió de destinacions, per la qual cosa se separa de la concessió d’ajudes econòmiques. La posterior concessió d'ajudes econòmiques queda supeditada a allò que indiquen les normes de distribució d’ajudes de la Unió Europea, el Ministeri (SEPIE) i la Universitat de València. 
No obstant això, es preveu que les ajudes econòmiques siguen molt semblants a les de l'actual curs 2026/2027 (Veure més informació en el full: Resum d’ajudes econòmiques de mobilitat Erasmus Estudis).
La informació sobre les ajudes del curs 2026-2027 i la futura informació del curs 2027-2028 es pot trobar en aquest web. 
Seran a càrrec de l’estudiant/a les despeses de viatge, l'allotjament i manutenció i s'haurà de matricular a la Universitat de València i pagar les taxes corresponents.  En la universitat de destinació s'ha de matricular però no paga taxes acadèmiques. 
Recorda: NO OBLIDES FER LA TEUA SOL·LICITUD ERASMUS ESTUDIS 
· Milloraràs la teua formació acadèmica.
· Coneixeràs una realitat social i cultural distinta.
· Obtindràs millors competències professionals per a aconseguir un treball en el futur tant a Espanya com a l'estranger.
[bookmark: _Toc235618273]REQUISIT LINGÜÍSTIC ERASMUS ESTUDIS 2027-2028
1.- Per tal de garantir que els estudiants i les estudiantes tinguen el nivell de competència lingüística necessari per a traure profit acadèmic de l’estada de mobilitat, han d'acreditar el nivell de competència lingüística establert per la Universitat de València en funció de l’acord bilateral i les característiques de la universitat sòcia.
2.- La informació relativa al nivell lingüístic exigit en cada universitat de destinació es pot consultar en l’oferta de destinacions per titulació del Portal Serveis Estudiant dins de l'opció "Programes d'intercanvi amb altres universitats” → “Consulta programes d'intercanvi".
3.- Amb caràcter general, cada destinació té marcat un idioma i un nivell de competència lingüística que l’estudiant ha d’acreditar. No obstant això:
a) En les destinacions on apareixen dos o més idiomes, l’acreditació del nivell en qualsevol d’ells serà vàlida per a complir amb el requisit lingüístic d’aquesta convocatòria a efectes de l’adjudicació. Si s’hi indica, els dos idiomes són obligatoris, en aquest cas es recomana consultar la web de la universitat de destinació.
b) En les destinacions d’Itàlia i Portugal, quan l’idioma aparega marcat com a “Rec” (Recomanat), l’acreditació del nivell de competència lingüística no serà obligatòria per a obtindre l’adjudicació. 
c) En les destinacions on s’especifica un certificat o certificats concrets (TOEFL, IELTS, ...) l’estudiantat haurà de consultar el web de la universitat de destinació per a informar-se de l’acreditació lingüística requerida.
d) No s’accepten certificats d’A1 ni d’A2.
e) No s’accepten certificats d’espanyol ni de valencià.
f) En el cas del Regne Unit cal consultar sempre la pàgina web de la universitat de destinació. Des de la seua eixida de la Unió Europea cada universitat exigeix els certificats i nivells que considera. En algunes, els requisits són més exigents per a estades anuals que per a estades semestrals, en altres són els mateixos. Per últim, sense l'acceptació de la universitat de destinació (amb vistiplau del certificat d’idioma) no és possible aconseguir el visat.
4.- El coneixement lingüístic s'acredita presentant els certificats de coneixements arreplegats a la Taula d'Equivalències d'Acreditació de llengües L2 de la Universitat de València que es pot consultar sota l'epígraf "Equivalències Acreditació Llengües". 
5.- Els estudiants i estudiantes que vulguen acreditar el coneixement lingüístic inclòs en l’oferta de destinacions d’acord amb la Taula d’Equivalències, hauran de presentar telemàticament el certificat que acredite el coneixement lingüístic, adjuntant-lo en forma de fitxer electrònic junt a la sol·licitud del programa Erasmus Estudis i fins al 27 de novembre. Es recomana anomenar aquest fitxer amb el primer cognom del sol·licitant escrit sense accents, apòstrofs o altres caràcters pocs freqüents en anglès i sense espais en blanc.
6.- El dia 11 de desembre de 2026 es publicaran en el web del Servei els resultats de les acreditacions presentades. En cas que el certificat no es considere vàlid, l’estudiant/a quedarà inscrit d’ofici en la prova de B1.
[bookmark: _Toc235618274]PROVES D’IDIOMA B1
Per a les destinacions que tinguen un nivell lingüístic B1, els estudiants i les estudiantes que no puguen acreditar-ho d'acord amb la Taula d’Equivalències anterior, podran acreditar els seus coneixements d'anglès, francés, alemany, portugués o italià mitjançant la superació d'una prova de nivell B1 que organitzarà el Centre d’Idiomes de la Universitat de València. Les proves consistiran en una avaluació escrita, de comprensió, vocabulari i gramàtica general.
[bookmark: _Toc235618275]INSCRIPCIÓ EN LES PROVES D’IDIOMA B1
Al realitzar la sol·licitud Erasmus estudis, l'estudiant que no puga acreditar el coneixement lingüístic d’acord amb la Taula d’Equivalències i vulga obtindre una destinació que tinga un nivell B1 dins de l’oferta de destinacions, es podrà inscriure en les proves d’idiomes B1. 
[bookmark: _Toc235618276]LLOC DE REALITZACIÓ DE LES PROVES
Les proves d’idiomes B1 es realitzaran el dia 19 de desembre de 2026. Les organitzarà el Centre d’Idiomes de la Universitat de València.
[bookmark: _Toc235618277]INSTRUCCIONS ESPECÍFIQUES:
· Els estudiants i les estudiantes que van presentar-se en setembre a la prova de nivell B2 en anglés, francés o alemany del Centre d’Idiomes de la Universitat de València, hauran d’adjuntar el document de superació de la prova en format de fitxer PDF junt a la sol·licitud Erasmus Estudis fins al 27 de novembre.
· Els estudiants i les estudiantes de les titulacions filològiques i de Magisteri en llengua estrangera podran presentar un certificat dels seus centres que acredite el nivell de coneixement lingüístic. Per a això, hauran de demanar-lo en la Secretaria i presentar-lo telemàticament junt a la sol·licitud Erasmus fins al 27 de novembre.
· Els estudiants i les estudiantes que varen fer alguna de les proves de llengua organitzades pel Centre d’Idiomes de la Universitat en cursos passats també hauran d’adjuntar el corresponent certificat a la sol·licitud telemàtica.
Es recomana no deixar la presentació de les acreditacions lingüístiques ni les sol·licituds per a última hora.


[bookmark: _Toc235618278]FASES ERASMUS ESTUDIS 2027-2028 (convocatòria novembre 2026)





[bookmark: _Toc235618279]INFORMACIÓ SOBRE EL PROGRAMA INTERNACIONAL 2027-2028
És un programa propi de la Universitat de València per a la realització d'un semestre o d'un curs dels estudis de grau a universitats americanes, asiàtiques o australianes. L’estudiantat podrà optar a ajudes i beques en més de 100 universitats amb les quals la Universitat de València té signats convenis bilaterals de mobilitat.
[bookmark: _Toc235618280]DESTINACIONS:
· Àsia i Oceania: Japó, Xina, Corea del Sud, Taiwan, Vietnam, Indonèsia i Austràlia
· Estats Units i Canadà
· Amèrica Llatina: Mèxic, Argentina, Xile, Brasil, Colòmbia, Perú i Uruguai. 
[bookmark: _Toc235618281]AJUTS ECONÒMICS:
Els ajuts econòmics tenen una quantia variable depenent de la durada de l’estada i de la destinació.
A efectes informatius, la quantia de les ajudes del curs 2026-2027 es pot trobar en aquest enllaç. 
La relació d’estudiants amb ajuda econòmica serà prioritzada d’acord amb la diferència entre la nota mitjana de l’expedient acadèmic de l’estudiant i la nota mitjana de la seua titulació en finalitzar el curs 2025-2026.
A més, les persones adjudicatàries estan exemptes d’abonament de taxes de matrícula a la universitat de destinació. No obstant això, cal tenir en compte que algunes universitats exigeixen el pagament de taxes no acadèmiques (administratives) corresponents a assegurances, associacions, serveis universitaris o d'accés a biblioteques.
[bookmark: _Toc235618282]REQUISITS I FUNCIONAMENT:
Al Portal Serveis Estudiant es poden consultar les universitats disponibles: http://www.uv.es/portalumne→"consulta programes d'intercanvi", però el fet de poder demanar una universitat no assegura que s'impartisca la titulació de l’estudiant/a en eixa universitat: cal visitar la pàgina web i comprovar que la universitat triada ofereix aquesta titulació i que no està reservada als seus estudiants i estudiantes. 
[bookmark: _Toc235618283]REQUISIT LINGÜÍSTIC
En el Portal Serveis Estudiant es pot consultar l’oferta de destinacions i les exigències lingüístiques de cada universitat (títols admesos i nivell).
En les universitats d’EEUU, Canadà anglòfon, Austràlia i Àsia els coneixements d’anglés sols es podran acreditar a través dels certificats TOEFL iBT o IELTS Academic, que s’adjuntaran telemàticament a la sol·licitud. 
Si en el moment de fer la sol·licitud del Programa Internacional encara no disposes del certificat TOEFL iBT o IELTS Academic, hauràs d’adjuntar a la sol·licitud el justificant d’inscripció a les proves (en el qual es puga verificar que t’examinaràs com a molt tard el 27 de novembre de 2026 –darrer dia del termini de presentació de sol·licituds-). En aquest cas, hauràs de presentar-nos abans del 30 de desembre de 2026 el certificat amb la nota obtinguda. Termini improrrogable.
L’acreditació d’altres idiomes exigits (francés, japonés, xinés) sols es pot realitzar fins al 27 de novembre de 2026.
La manera de presentar el certificat serà adjuntant-lo en format PDF en el moment de fer la vostra sol·licitud. Es podrà adjuntar un únic fitxer per cada idioma. Si el certificat té més d'un full o vols adjuntar més d'un certificat hauràs d'escanejar-los en un únic fitxer. 
[bookmark: _Toc235618284]SOL·LICITUDS
Les sol·licituds s'han de presentar des del Portal Serveis Estudiant, identificant-se amb l'usuari i contrasenya de la Universitat de València (http://www.uv.es/portalumne → Programes de mobilitat amb altres universitats → Sol·licitud de programes d'intercanvi). Es podran demanar fins a 5 destinacions. Més informació: https://www.uv.es/uvinternacional/ca/altres-mobilitats/programa-internacional/outgoing/convocatories.html.  Termini de presentació de sol·licituds: del 9 al 27 de novembre de 2026.
Important: Assegura't que finalitzes la teua sol·licitud i descarrega't el PDF de la mateixa. El rebràs també al teu correu electrònic. Si durant el termini de sol·licitud modifiques la teua selecció d'universitats, únicament es tindrà en compte l'última modificació que faces.


[bookmark: _Toc235618285][image: ]FASES PROGRAMA INTERNACIONAL 2027-2028 (convocatòria novembre 2026)



[bookmark: _Toc235618286]PROGRAMA DE MOBILITAT SICUE 2027-2028
Ofereix als estudiants i les estudiantes la possibilitat de cursar un semestre o un curs dels seus estudis a una universitat espanyola distinta de la seua. Està organitzat per la Conferència de Rectors de les Universitats Espanyoles (CRUE) que ha establert el programa de mobilitat Sistema d'Intercanvi entre Centres Universitaris Espanyols (SICUE). El període de presentació de sol·licituds per a mobilitats del curs 2027-2028 es preveu a finals de febrer o principis de març de 2027. La convocatòria es publicarà a la web. 
Els interessats hauran de fer la sol·licitud i podran triar fins a 5 destinacions. Orientativament, podeu consultar les destinacions a través de Portal Serveis Estudiant que seran actualitzades en la data d'obertura de la convocatòria.
[bookmark: _Toc235618287]REQUISITS (cas que es mantinguen igual que la darrera convocatòria):
· Estudiants i estudiantes de grau amb un mínim de 42 crèdits superats a la finalització del curs 2025-2026 (setembre de 2026) i matriculats en un mínim de 30 crèdits en el curs 2026-2027.
· Cursar 45 crèdits en mobilitat anual o 24 en semestral.
· Poden existir requisits addicionals decidits per cada facultat.
· No disponible per a Màster ni Doctorat.
· En cada curs acadèmic només pot fer-se una mobilitat, es pot repetir com a SICUE en més d’un curs però sense repetir universitat.
· Si un estudiant o estudianta que ha obtingut plaça no s'incorpora a la universitat de destinació i no presenta renúncia serà penalitzat i exclòs de la possibilitat d’intercanvi SICUE durant un curs.
· L’alumne s’ha de matricular i pagar les taxes acadèmiques de la Universitat de València. Es matricula però no paga taxes en la universitat de destinació.
· Les persones beneficiàries d’una beca SICUE podran optar a les noves beques econòmiques Luisa de Medrano que convoca el Ministeri de Ciència, Innovació i Universitats.



[bookmark: _Toc235618288]INFORMACIÓ SOBRE EL PROGRAMA ERASMUS PRÀCTIQUES 2026-2027
[bookmark: _Toc235618289]NOTA IMPORTANT: Aquesta informació correspon a la convocatòria Erasmus Pràctiques de l’actual curs 2026-2027. 
El programa Erasmus Pràctiques és una acció que afavoreix els períodes de pràctiques d’estudiants universitaris i recentment titulats en institucions de països europeus que participen en el programa Erasmus+ de la Unió Europea.
[bookmark: _Toc235618290]SOL·LICITUDS
És possible demanar la beca durant els següents terminis de presentació de sol·licituds:
· Primer termini: Publicació DOGV al 10 de juliol de 2026, ambdós inclosos.
· Segon termini: del 5 al 23 d’octubre de 2026, ambdós inclosos.
· Tercer termini: del 18 de gener al 5 de febrer de 2027, ambdós inclosos.
· Quart termini: del 15 al 30 d’abril de 2027, ambdós inclosos.
La sol·licitud es presenta a través de la Seu Electrònica UV en el procediment “Beca Erasmus Pràctiques 2026-2027”. 
La sol·licitud la pots fer en el moment en què tingues ja l'empresa o entitat buscada, amb independència del període en el qual tingues previst realitzar-les, tenint en compte que les pràctiques en cap cas podran començar fins a la data establerta d’inici de pràctiques per a cada termini en les bases de la convocatòria:
· 1r termini: A partir del 15-09-2026
· 2n termini: A partir del 23-11-2026
· 3r termini: A partir del 08-03-2027
· 4t termini: A partir del 01-06-2027
[bookmark: _Toc235618291]DURADA
Les beques es concedeixen per a la realització de pràctiques que s’inicien a partir del dia 15 de setembre de 2026 i que finalitzen abans del 30 de setembre de 2027.
El programa finança un mínim de 2 mesos i un màxim de 12 mesos de pràctiques (360 dies naturals).
[bookmark: _Toc235618292]MODALITATS DE LES BEQUES
Modalitat A: per a estudiants de la Universitat de València matriculats en una titulació oficial de grau o màster que continga en el seu pla d’estudis les pràctiques curriculars integrades i que tinguen una pràctica assignada per la comissió de pràctiques del centre.
Modalitat B: titulats que hagen finalitzat els seus estudis en el curs 2025-2026 o bé finalitzen durant el curs 2026-2027 complint amb les condicions indicades per a cada termini de sol·licitud. Es considera que l'estudiant/a ha finalitzat quan en el seu expedient acadèmic consten com superats tots els crèdits necessaris per a poder sol·licitar el títol, inclosos el treball fi de grau o màster (TFG/TFM) i les pràctiques curriculars. No és necessari haver pagat les taxes per a tramitar el diploma de grau o màster.
[bookmark: _Toc235618293]REQUISITS I FUNCIONAMENT:
· Que el còmput de la durada de la pràctica sumada als mesos que haja realitzat l’estudiant/a en altres estades Erasmus –estudis i pràctiques- en el mateix cicle formatiu (grau o màster) no supere el total de 12 mesos (24 mesos per als graus de Medicina, Odontologia, Farmàcia, Doble Grau en Farmàcia i en Nutrició Humana i Dietètica).
· Per a la Modalitat A: estar matriculat/ada en una titulació oficial de la Universitat de València (grau o màster) que tinga en el seu pla d’estudis pràctiques curriculars integrades, i tenir assignada una pràctica curricular per part de la Comissió de Pràctiques del Centre en una empresa d’un país participant en el programa Erasmus+.
· Per a la Modalitat B: haver finalitzat els estudis de la titulació oficial de la Universitat de València per a la qual se sol·licita la beca (Grau o Màster), a partir del curs 2025-2026. En les sol·licituds presentades en el segon, tercer i quart termini de sol·licitud la persona interessada ha de tindre tots els crèdits superats abans de la data de l'últim dia del termini de sol·licitud en el qual la presente. En el primer termini de sol·licitud, la persona interessada ha de tindre tots els crèdits superats abans del 31 d'octubre, i en tot cas abans de l'inici de les seues pràctiques. A l'efecte de la present convocatòria, es considera que l'estudiantat ha finalitzat els seus estudis quan en el seu expedient acadèmic consten com superats tots els crèdits necessaris per a poder sol·licitar el corresponent títol. 
[bookmark: _Toc235618294]LLOC DE REALITZACIÓ:
· Les pràctiques s’hauran de dur a terme en una empresa o institució amb seu en un dels estats participants dins el programa Erasmus+ (els estats membres de la Unió Europea, Islàndia, Liechtenstein, Noruega, Turquia, Macedònia i Sèrbia). Regne Unit i Suïssa no estan inclosos.
· Les organitzacions per a la realització de la pràctica podran ser empreses (públiques o privades), centres de formació, centres de recerca o altres organitzacions. No es consideren entitats elegibles les institucions i agències europees ni els organismes que gestionen programes de la Comissió Europea.
[bookmark: _Toc235618295]QUANTIA DE LES BEQUES:
La quantia de la beca del curs 2026-2027 depèn del país on es realitze la pràctica, d’acord amb els següents grups: 
Grup 1, 500 euros/mes: Alemanya, Àustria, Bèlgica, Dinamarca, Finlàndia, França, Irlanda, Islàndia, Itàlia, Liechtenstein, Luxemburg, Noruega, Països Baixos i Suècia. 
Grup 2, 450 euros/mes: Eslovàquia, Eslovènia, Estònia, Grècia, Letònia, Malta, Portugal, República Txeca, Xipre. 
Grup 3, 400 euros/mes: Bulgària, Croàcia, Hongria, Lituània, Polònia, República de Macedònia del Nord, Romania, Sèrbia, Turquia.
A part de l'ajuda segons el país de destinació, les beques poden incloure altres ajudes addicionals:
· L'estudiantat d'entorns desfavorits rebrà una ajuda addicional de 250 euros al mes (discapacitat, família nombrosa o monoparental, víctima de terrorisme, víctima de violència de gènere, condició de refugiat/da).
· L'estudiantat rebrà també una contribució a les despeses del viatge basada en la distància entre la Universitat de València i el lloc on es desenvolupe l'estada corresponent.
· L'estudiantat que opte per un “Desplaçament ecològic” per a viatjar al país de destinació, podrà sol·licitar una ajuda complementària.
Més informació en aquest enllaç. 
[bookmark: _Toc235618296]PÒLISSA D'ASSEGURANÇA
La beca inclou també la cobertura de l’assegurança de viatge, responsabilitat civil, defunció, d’accidents i malaltia greu, que ha sigut contractada per la UV. Més informació en aquest enllaç.
[bookmark: _Toc235618297]COMPATIBILITAT AMB LA BECA ERASMUS ESTUDIS
La beca Erasmus Pràctiques és compatible amb la percepció d’una beca Erasmus Estudis en el mateix curs acadèmic, sempre que ambdues es gaudisquen en períodes diferents i independents.

[bookmark: _Toc235618298]PROGRAMA DE MOBILITAT BIPs – BIMs 2026-2027
Els Programes Intensius Combinats o Blended Intensive Programmes (BIPs) i les Mobilitats Intensives Combinades o Blended Intensive Mobilities (BIMs) són mobilitats Erasmus+ de curta durada que combinen un període d’aprenentatge en línia amb un període de mobilitat física en la universitat organitzadora.
La part presencial ha de tindre una durada d’entre 5 i 30 dies, mentre que la part virtual no té una durada prefixada.
La Universitat de València concedeix ajudes a l’estudiantat per a la realització de mobilitats físiques de curta durada a l’estranger per a l’assistència al període presencial dels BIPs i BIMs. 
La participació en un BIP o BIM estarà subjecta al compliment del límit màxim de 12 mesos d’estades Erasmus+ dins del mateix cicle d’estudis, tenint en compte les mobilitats d’estudis, pràctiques i altres mobilitats de curta durada realitzades per l’estudiantat. En les titulacions de Medicina, Farmàcia i Odontologia, aquest límit serà de 24 mesos.
Aquest tipus de mobilitats intensives permeten que l’estudiantat de grau i doctorat de la Universitat de València que no puga realitzar una estada de mobilitat de llarga durada puga fer una estada física de curta durada a l’estranger combinant-la amb un període d’aprenentatge en línia.
Les sol·licituds es presenten en quatre períodes diferents repartits al llarg de l’any acadèmic.
Es pot trobar més informació en https://links.uv.es/eV1xgvC


FASE SOL·LICITUD


 Presentar sol·licitud: 9 al 27 de nov. de 2026


FASE RESOLUCIÓ





 Llista d'estudiants/es que acrediten idiomes: 11 de desembre de 2026


 Proves d'idiomes B1: 19 de desembre de 2026


 Publicació adjudicacions provisionals: 26 de febrer de 2027


 Comunicació universitats de destinació:  22 de març al 15 de juny de 2027


 Acceptació telemàtica pels estudiants i estudiantes (entreu): 23 de març al 30 d'abril de 2027


 Acreditar idiomes (en sol·licitud): 9 al 27 de novembre de 2026


 Llista d'exclosos incompliment de requisits: 13 de gener de 2027


 Publicació adjudicacions definitives: 12 de març de 2027


 Sessions informatives: 23 de març de 2027


 Preselecció de l'estudiantat pels coordinadors: 21 de gener a 19 de febrer de 2027


 Llista d'aprovats i aprovades proves d'idiomes B1: 13 de gener de 2027


 Sol·licitud proves B1 (en sol·licitud): 9 al 27 de novembre de 2026


 Següent Fase: sol·licitud a la universitat de destinació i obtenció de la carta d'acceptació


image2.jpeg
Sol-licituds: del 9 al 27 de novembre de 2026 en Portal Serveis Estudiant
Acreditacié lingiiistica: del 9 al 27 de novembre de 2026

Data maxima de presentaci6 de qualificacions TOEFL iBT o IELTS Academic:
30 de desembre de 2026

Publicaci6 definitiva d’alumnat admés i exclos: 25 de gener de 2027
Publicacié beques adjudicades amb indicacié d’universitat de destinacié: 5
de febrer de 2027

Reuni6 informativa per als estudiants seleccionats: 10 de febrer de 2027
Acceptaci6 telematica de destinacions per I'alumnat seleccionat: del 10 al 26
de febrer de 2027

Publicaci6 provisional d’alumnat admés i exclos: 15 de gener de 2027 }

Presentar la sol-licitud a la Universitat de destinacié seguint les seues
instruccions i parant especial atencio6 als diferents terminis de sol-licituds i
aportacié de documents.

= Documents de sol-licitud a la carpeta "solicitudpi28" en disco.uv.es
desﬁnac'ige Demanar informacié académica al coordinador/a de mobilitat.
Consultar la web de la universitat de destinaci6.

Dubtes sobre el procediment: TiquetingUV - UVInternacional

L’adjudicaci6 definitiva sera quan el / la estudiant hagi estat acceptat per la

universitat de destinaci6.

Carta d’admissi6.

FASE admissi6 Tramitacio del Visat.

“'y;’g{iﬂ;ac‘ige Tancar contracte d’estudis amb ellla coordinador/a (imprescindible per a
poder matricular-se de crédits internacionals)

Matricula de crédits internacionals en el curs 2027-2028

